Uznemiravali su je: Medvjedicu na plaži morala je štititi policija

Medvjedica se odmarala na pulskoj plaži. Nekima nije bilo dosta fotografirati je pa su pustili pse na nju. Kazna za maltretiranje životinje penje se i do 100.000 kuna

<p><b>Sredozemna medvjedica na pulskom je području</b> postala čest i rado viđen gost. Posljednji put vidjeli su je na plaži Saccorigani. <b>Oduševila je mnoge, koji su je fotografirali.</b></p><p><span style="background-color: rgb(255, 255, 255);">No sve se ubrzo otelo kontroli, pa je <b>na plažu pozvana i policija.</b></span></p><p>- U četvrtak je čovjek sa sinom šetao plažom tražeći medvjedicu. Kad ju je ugledao, počeo je vikati: ‘Budi se!’ te ju je prskao vodom. Drugi su zvali policiju, koja je odmah reagirala - priča nam Jasna Antolović, predsjednica Grupe sredozemna medvjedica.</p><p>Dodaje da je uznemiravanje ove zaštićene vrste otišlo toliko daleko da šetači na nju huškaju pse, koji je njuše i laju na zbunjenu medvjedicu. <b>Kaže da je medvjedica bila na plaži jer nije mogla u svoju špilju zbog velikih valova.</b></p><p>- To je divlja životinja i može se u trenutku trgnuti, udariti dijete repom, čak i odgristi ruku - pojašnjava nam profesorica Antolović.</p>